Diari Oficial de la Generalitat Valenciana


Sumari del DOGV 6181, del 11-01-2010 (2009/14927)

RESOLUCIÓ de 22 de desembre de 2009, del conseller de Solidaritat i Ciutadania, per la qual es rehabilita l'escut històric d'ús immemorial del municipi d'Alpuente.
-------------------------------------------------------------------------------------------------------------------------------------------------------------------

### Dades del document

Número de DOGV
:   6181

Data del DOGV
:   11-01-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/14166


Data del document
:   22-12-2009

Organisme emissor
:   Conselleria de Solidaritat i Ciutadania

Tipus de document
:   Resolució

Descriptors 

:   * Alpuente
    * heràldica
    * bandera
    * administració local
    * municipi

RESOLUCIÓ de 22 de desembre de 2009, del conseller de Solidaritat i Ciutadania, per la qual es rehabilita l'escut històric d'ús immemorial del municipi d'Alpuente. [2009/14835]  
L'Ajuntament d'Alpuente, ha estimat convenient rehabilitar el seu escut històric d'ús immemorial perquè el represente i simbolitze. Per això, d'acord amb les facultats que li conferixen les disposicions legals en vigor, va elevar per a la seua rehabilitació la corresponent proposta.  
El procediment es va tramitar d'acord amb les normes establides en el Decret 157/2000, de 17 d'octubre, del Govern Valencià, que regula la rehabilitació d'escuts i banderes municipals històrics d'ús immemorial.  
El Consell Tècnic d'Heràldica i Vexil·lologia va emetre dictamen favorable.  
Per estos motius, i fent ús de les facultats que em conferix la legislació abans citada, resolc:  
Rehabilitar l'escut històric d'ús immemorial de l'Ajuntament d'Alpuente (València), que quedarà organitzat de la següent manera:  
«Escut quadrilong de punta redona. D'atzur un pont d'or, somat de la representació de la vila, formada per una muralla amb dues torres d'or, sobre ones d'argent. En cap un cairó d'or carregat amb quatre pals de gules. Per timbre corona reial oberta».  
Contra esta resolució que posa fi a la via administrativa les persones interessades podran interposar, potestativament recurs de reposició davant del mateix òrgan que ha dictat l'acte, en el termini d'un mes comptador des de l'endemà de la seua notificació o publicació, si és el cas, en el Diari Oficial de la Comunitat Valenciana; en el cas que l'interessat siga una administració pública podrà requerir prèviament perquè s'anul·le o revoque el present acte, en el termini de dos mesos comptadors des de l'endemà de la seua notificació o publicació, si és el cas, en el Diari Oficial de la Comunitat Valenciana, o bé, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la seua notificació o publicació, si és el cas, en el Diari Oficial de la Comunitat Valenciana. Tot això de conformitat amb el que establix la Llei del Règim Jurídic de les Administracions Públiques i del Procediment Administratiu Comú i en la Llei Reguladora de la Jurisdicció Contenciosa Administrativa, sense perjudici que els interessats utilitzen qualsevol altra via que consideren oportuna.  
València, 22 de desembre de 2009.- El conseller de Solidaritat i Ciutadania: Rafael Blasco Castany.